কাস্তেরমান
কাস্তেরমান একটি ফরাসি-বেলজীয় কমিকস প্রকাশনা সংস্থা। তারা কমিক বই এবং শিশুসাহিত্য প্রকাশ করে থাকে। সংস্থাটি বেলজিয়ামের তুর্নে শহরে অবস্থিত। ১৭৮০ সালে সংস্থাটি তৈরি করেন তুর্নে শহরের একজন সম্পাদক ও বইবিক্রেতা দোনা-জোজ়েফ কাস্তেরমান। এটি প্রথমে একটি মুদ্রণ ও প্রকাশনা সংস্থা ছিল। ১৯৩৪ সালে কাস্তেরমান ল্য পেঁতি ভ্যঁতিয়েম পত্রিকার সংখ্যাগুলি থেকে সংকলন করে দুঃসাহসী টিন‌টিন কমিকসের অ্যালবাম প্রকাশ করে। প্রথম বইটি ছিল সিরিজের চতুর্থ কমিকস ফারাওয়ের চুরুট। ১৯৪২ সাল থেকে কাস্তেরমান পূর্বের কমিকসগুলোর পুনর্সম্পাদিত রঙিন সংস্করণ বের করেছে। কাস্তেরমান তাদের মাঙ্গা (জাপানি কমিক বই) ধারাবাহিক প্রকাশ করছে 'সাক্কা' বাণিজ্যিক নামের অধীনে।